gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl gl gl en en sv fr de de gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Tamén haberá bipartitos na Coruña e en Lugo
Luns, segunda feira, 03 de outubro de 2022
Acordo entre o PSdeG e o BNG
O pacto concretado o venres á noite entre o PSdeG e o BNG aplicarase tamén nas cidades de Lugo e da Coruña, que foran os últimos atrancos para chegar ao acordo final. Segundo aseguraron fontes nacionalistas, as dúas cidades terán alcalde socialista e tenente de alcalde do BNG.
No resto das cidades manterase o esquema de alcaldía para a forza máis votada das dúas e a tenza de alcaldía para a segunda, agás en Ferrol, onde o PSdeG-PSOE gobernará con Esquerda Unida. As áreas de goberno repartiranse equitativamente en función dos resultados electorais. Serán as agrupacións municipais as que decidan.
O acordo pechado o venres tamén foi a nivel programático. Os gobernos de coalición deberán cooperar en materia de servizos sociais coa Xunta, impulsarán o uso da lingua propia, garantíndolles a todos os cidadáns o seren atendidos nela, e reservarán solo para vivendas de promoción pública, o 30% nos concellos de máis de 20.000 habitantes e o 40% nos de máis de 40.000.
Ademais, os dous partidos comprometéronse a impulsar un novo modelo territorial que se basee nas comarcas, as rexións e as áreas metropolitanas, aínda que sen chegar a suprimir as deputacións.
A dirección do BNG amosou a súa satisfacción polo acordo, porque «hai compromisos concretos», e porque se opta pola fórmula das coalicións nas grandes cidades do país, estendendo o modelo do bipartito.
Máis de 70 concellos con coalicións
O acordo pechado entre o PSdeG e o BNG pretende «impulsar a creación de coalicións» nos máis de 70 concellos do país onde se abriu esta posibilidade nas pasadas eleccións municipais. Así o anunciaron o coordinador executivo do BNG, Francisco Jorquera, e o secretario de Organización do PSdeG-PSOE, Ricardo Varela, despois dunha xuntanza de tres horas, a sexta das comisións negociadoras.
Jorquera explicou que co acordo se impulsa «a creación de gobernos de coalición nunha serie de concellos e asegurar, en calquera caso, a gobernabilidade no resto». «Estamos a falar dun acordo marco, dun marco de referencia», que se concretará nas negociacións locais, afirmou.
Tamén terá que agardar ao luns a definición do modelo para as deputacións de Lugo e da Coruña. Durante a fin de semana iráselle dando forma a ese documento, onde se recollerán «clara e exhaustivamente» os termos do pacto.
O pacto a nivel galego facilitará as negociacións en cada concello, aínda que segue a haber problemas en termos coma Foz, Vimianzo, O Carballiño, Corcubión, Porto do Son ou Mugardos, onde os socialistas anunciaron que non votarán polo candidato do BNG.
PSdeG e BNG logran un acordo para os concellos
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto